"Iga piirkiirusele lisatud kilomeeter suurendab tõenäosust sattuda õnnetusse ning raskendab võimalikke vigastusi."
#000000
Põhja prefektuuri vanemuurija Kaido Atspoli sõnul varastati möödunud aasta esimese viie kuu jooksul 170 ratast, sel aastal 126. „Kõige rohkem varastatakse jalgrattaid avalikest kohtadest – parklad, poeümbrused, igasugused pargid, kuhu rattad jäetakse mõneks hetkeks hoiule,“ rääkis ta. „Järgmine koht, kus varastatakse kõige rohkem, on trepikojad. Trepikoda iseenesest ei ole õige koht ratta hoidmiseks.“
#000001
Rattalukke on Atspoli sõnul erinevaid ning odavaid lukke on võimalik isegi näpitsatega avada või siis lõigatakse lõikuritega lihtsalt see tross läbi ja seda tehakse üsna kiiresti.
#000002
Varastatud rattaid leitakse Atspoli hinnangul vähe. „Rattad on üsna anonüümsed ja omanikud ei hoolitse selle eest, et neid rattaid siis hiljem nende poolt oleks võimalik tuvastada,“ ütles ta. „Nad ei jäta alles dokumente, nad ei kirjuta üles raaminumbrit. Nad tihtipeale ei tea isegi nimetust ja värvi. Väga raske on niimoodi tuvastada ja seetõttu on ka politsei ladudes väga palju rattaid, mida me ei suudagi lihtsalt tuvastada.“
#000003
Kõigist politsei poolt leitud ratastest on tehtud pildid ning neid on võimalik vaadata politsei kodulehel.
#000004
Atspol rõhutas, et ratast ostes tuleb kohe mõelda selle peale, kus seda hoidma hakatakse ning millega lukustatakse. „Enda ratas tasub kindlasti ka ära märgistada,“ ütles ta. „Esimene märgistus on raami all – raami number, see on juba tehase poolt sisse pressitud. Aga võib ka ise teha mingi märgistuse. Graveerida või kraapida oma nimetähed või kuupäeva näiteks millal osteti. Siin on valikuvabadus igal omanikul endal.“
#000005
Kõige parem tõestus, et ratas on omaniku oma, on Atspoli sõnul sellest lihtsalt pilt teha.
#000006
Pirita Hawaii Expressi töötaja Tiina Villemson kinnitas, et kõige parem rattalukk on lülilukk – ta on hea ja tugev. „Seda saab panna ka ratta külge, sestap on seda hea mugav kaasas kanda ja seda ei ole nii lihtne varastel katki teha,“ selgitas ta. „Lülilukke on nii selliseid, mis on avatavad võtmega, kui ka koodiga. Kõige ebaturvalisem on trosslukk, mille saab hetkega läbi lõigata.“
#000007
Villemsoni sõnul tuleks arvestada, et mida kallim ratas endale soetatakse, seda kallim lukk võiks sellega ka kaasas käia.
#000008
Tallinna abilinnapea Vladimir Svet nentis, et mida rohkem rattaid linnaruumi juurde tekib, seda sagedamini esineb ka varguseid. „Meil on praegu alustatud politseiga üks töörühm, mis analüüsibki neid meetmeid, mis on olemas linnal, mis on olemas politseil ja mida me võime koos teha selleks, et vähendada rattavarguste arvu,“ rääkis ta. „Aga enne, kui me saame rääkida mingitest tegevuskavadest, tuleb rõhutada, et kõige parem kindlustus rattavarguse vastu on ikkagi rattalukk.“
#000009
Teine oluline asi, mis Sveti hinnangul aitab vähendada nii rattavargusi kui ka üleüldse igasugust vandaalitsemist ja kõiksugu kuritegusid, on kogukonna tähelepanu. „Mida rohkem me jälgime seda, kes on need inimesed, kes meie majade hoovides käivad, kas me teame neid inimesi, kas meil on kindlus, et me hoolime sellest ruumist, mis meie ümber asub, seda vähem on vandaalitsemist ja rattavargusi,“ rääkis ta.
#000010
Svet avaldas lootust, et linnal tekib koostöös politseiga mingi korralik tegevuskava. „Ettepanekud ja mõtted selle kohta, kuidas üldiselt teha ennetustööd rattavarguste suhtes ja kuidas aidata kaasa sellele, et ratas muutuks igapäevaseks sõiduvahendiks Tallinna linnas,“ võttis abilinnapea teema kokku.
#000011
NB! Kommentaarid on avaldatud lugejate poolt. Kommentaare ei toimetata. Nende sisu ei pruugi ühtida toimetuse seisukohtadega. Kui märkad sobimatut postitust, teavita sellest moderaatoreid vajutades linki “Sobimatu”!
#000013
Pealinn keelab kirjutada kommentaare, mis ei vasta sisult hea tava reeglitele.
#000017
Sellise sisuga kommentaarid eksivad hea tava reeglite vastu. Pealinnal on õigus sellised kommentaarid kustutada ja piirata nende autorite ligipääsu kommentaaride kirjutamisele. Inimestelt, kes rikuvad sihiteadlikult reegleid, võidakse võtta kommenteerimise võimalus.
#000019
Viienda trammiliini ehitus: töö kestab kaks aastat. Liiklejate ja ümbruskonna elu püütakse võimalikult vähe häirida
#000023
Paljassaare kogukonnatöökojas kasvatatakse seentest lampe ning valmistatakse vaipu ja vineerist seinaskulptuure
#000030
R-Kioski regioonijuht: poevarguste süsteemsus vajab sekkumist. Varastatud kaupade väärtus järjest kasvab ning probleemile lahendust ei paista (1)
#000033
Vargad ründavad poode üha hullemini
#000034
Vanasadama trammiliini ehitus algab märtsis. Tallinn jagab tänavu oluliselt rohkem restaureerimistoetusi. Kristiines kasvas vägivalla kuritegude arv. Kesklinnas ja Pirital saab tasuta uisutamist õppida. Tänasest saab tasuta gripi vastu vaktsineerida!
#000035